O goberno de Vigo adica 27.000 euros á promoción do deporte feminino\nA Xunta de Goberno Local aprobará mañá xoves as bases e a convocatoria para a concesión de subvencións a entidades deportivas que potencien e fomenten a participación de nenas e mulleres no deporte. Abel Caballero explicou que o Concello adica 1,2 millóns á área de Igualdade.\nO Concello recibiu 24 solicitudes de fogueiras para esta noite de San Xoán\nmércores, 21 xuñ 2017\nO Concello xa ten en marcha o dispositivo de seguridade, limpeza e transporte para a noite de San Xoán. Así o dixo esta mañá o rexedor, quen avanzou que o número de solicitudes de cacharelas este ano ascende a 24.\nO rexedor felicita ao CEIP San Salvador pola súa labor en favor do medio ambiente\nCaballero felicitou esta mañá de mércores aos alumnos e aos profesores do CEIP San Salvador pola súa labor en favor do medio ambiente no seu contorno. Este centro de ensino ven de recibir o Premio Galicia Voz Natura polo seu proxecto Todos somos A Riouxa.\nO Concello promove unha fin de semana chea de actividades infantís no Parque de Castrelos\nO alcalde convidou este mércores a todas as familias a achegarse ao Parque de Castrelos esta fin de semana, onde terá lugar "A Festa das Nenas e dos Nenos", en horario de mañá e tarde e entrada de balde, con xogos, obradoiros, inchables, actividades deportivas e de baile, e unha tirolina que cruzará o río Lagares.\nO Concello retransmitirá hoxe en directo desde Samil o solsticio de verán sobre as Illas Cíes\nO alcalde anima a participar o domingo na Andaina Solidaria a favor de ASANOG\nO Concello coopera na posta en marcha da Andaina Solidaria a favor da Asociación de Ayuda a niños oncológicos de Galicia (ASANOG) que sairá o domingo 25 de xuño da Praza do Rei con destino ao Parque de Castrelos. Esta iniciativa está organizada por Radio Taxi, en colaboración coa ONG.\nCaballero di que a nova Travesía a Nado Concello de Vigo, primeira nocturna de Galicia, ofrece unha "gran complexidade técnica"\nO alcalde de Vigo, Abel Caballero, acompañado polo edil de Deportes, Manel Fernández, presentou esta mañá a primeira edición da Nocturna Concello de Vigo - Ardora 2017, unha travesía a nado con patrocinio municipal que se celebra a noite deste sábado ás 22:00 horas na praia da ETEA.


PR487A - Subvencións en réxime de concorrencia non competitiva dentro do plan específico extraordinario de investimentos destinado a asociacións veciñais de Galicia de veciños, confederacións, federacións ou unións de asociacións de veciños de Galicia, comunidades de usuarios de augas e asociacións de mulleres rurais de Galicia. - Sede Electrónica - Xunta de Galicia\nPR487A - Subvencións en réxime de concorrencia non competitiva dentro do plan específico extraordinario de investimentos destinado a asociacións veciñais de Galicia de veciños, confederacións, federacións ou unións de asociacións de veciños de Galicia, comunidades de usuarios de augas e asociacións de mulleres rurais de Galicia.\nConvocatoria 2018 Prazo pechado: 06/01/2018 - 05/02/2018\nAs subvenciones reguladas por estas bases teñen por obxecto o outorgamento de axudas específicas para investimentos destinadas ás entidades a que se refire o número 3 deste artigo, coa finalidade de contribuír a mellorar a calidade da vida local e fomentar e dinamizar o asociacionismo veciñal.\nO procedemento de concesión destas subvencións tramítase mediante o réxime de concorrencia non competitiva, de acordo co artigo 19.2 da Lei 9/2007, do 13 de xuño, segundo o cal as bases reguladoras das convocatorias de axudas poderán exceptuar do requisito de fixar unha orde de prelación entre as solicitudes presentadas que reúnan os requisitos establecidos cando, polo obxecto e a finalidade da subvención, non sexa necesario realizar a comparación e prelación das solicitudes presentadas nun único procedemento ata o esgotamento do crédito orzamentario coas garantías previstas no artigo 31.4 da mesma lei.\nNo caso de esgotamento do crédito dispoñible, informarase do dito aspecto a través da páxina web oficial da Vicepresidencia e Consellería de Presidencia, Administracións Públicas e Xustiza (http://cpapx.xunta.gal).\nPoderán ser beneficiarias das subvencións convocadas as asociacións de veciños, confederacións, federacións ou unións de asociacións de veciños, comunidades de usuarios de augas debidamente inscritas no rexistro público correspondente e asociacións de mulleres rurais de Galicia (en diante, entidades), para a realización de investimentos, tanto de obra como de equipamentos, en inmobles da súa titularidade ou dos que lles corresponda o dereito de uso, camiños veciñais e traídas de auga veciñais, coa finalidade de mellorar a prestación dos servizos de interese veciñal análogos aos encadrados como servizos básicos municipais na lexislación básica de réxime local, mediante un mellor aproveitamento dos recursos dispoñibles, contribuíndo deste xeito a satisfacer as necesidades e aspiracións da veciñanza.\nb) Xustificar ante o órgano concedente o cumprimento da finalidade da subvención, a realización da actividade ou adopción do comportamento que fundamentou a súa concesión e o seu custo real.\nc) Destinar os fondos percibidos ao obxecto concreto para o cal foron concedidos e realizar as actuacións que integran o proxecto subvencionado, segundo o estipulado no artigo 41 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.\nd) Proceder ao reintegro, total ou parcial, das cantidades percibidas, se as houber, xunto cos xuros de demora correspondentes, segundo o procedemento establecido no artigo 38 da Lei de subvencións de Galicia, nos seguintes supostos:\n1º. Incumprimento das condicións establecidas para a concesión da subvención.\n2º. Incumprimento da obriga de xustificar a subvención nos termos establecidos no artigo 11 desta orde.\n3º. Incumprimento da obriga de destinar os bens ao fin concreto para o cal se concedeu a subvención, durante un período mínimo de cinco anos.\n4º. Incumprimento das obrigas establecidas nos artigos 11 e 15 da Lei 9/2007, do 13 de xuño, de subvencións de Galicia, así como nos supostos establecidos no artigo 33 desta mesma lei e/ou calquera outro que resulte da normativa aplicable.\ne) Destinar os bens ao fin concreto para o cal se concede esta subvención durante un período mínimo de cinco anos e proceder ao reintegro das cantidades percibidas no caso de incumprimento desta obriga. A axuda só será definitiva se non sofre antes de transcorridos cinco anos do seu remate unha modificación que afecte a natureza do investimento.\nf) Comunicarlle ao órgano concedente a obtención de subvencións, axudas, ingresos ou recursos que financien as actividades subvencionadas. Esta comunicación deberá efectuarse tan axiña como se coñeza e, en todo caso, con anterioridade á xustificación da aplicación dada aos fondos percibidos.\ng) Consentir expresamente a inclusión dos datos relevantes da subvención nos rexistros públicos que proceda, conforme coa disposición adicional do Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, dos orzamentos xerais da Comunidade Autónoma para o exercicio 2006, e artigo 16 da Lei 9/2007, do 13 de xuño, de subvencións de Galicia.\nh) Someterse ás actuacións de comprobación que deba efectuar o órgano concedente, ás de control financeiro que corresponden á Intervención Xeral da Comunidade Autónoma en relación coa subvención concedida, ás previstas na lexislación do Tribunal de Contas e do Consello de Contas e achegar canta información lles sexa requirida no exercicio das actuacións anteriores.\nAs entidades deberán estar, en todo caso, debidamente inscritas no correspondente rexistro de asociacións da Comunidade Autónoma de Galicia (central ou provincial) dependentes da Vicepresidencia e Consellería de Presidencia, Administracións Públicas e Xustiza e conter na súa denominación a identificación como asociación de veciños, federación, confederación ou unión de asociación de veciños ou como asociación de mulleres rurais, segundo o caso.\nAs comunidades de usuarios de augas deberán estar inscritas no libro do rexistro de augas do correspondente organismo de bacía.\nNon se atenderán as solicitudes das entidades non inscritas na data en que remate o prazo de solicitudes.\nOrde do 15 de decembro de 2017 pola que se establecen as bases reguladoras e a convocatoria de subvencións para o ano 2018 dentro do Plan específico de acción comunitaria destinado a asociacións veciñais, confederacións, federacións ou unións de asociacións de veciños, comunidades de usuarios de augas e asociacións de mulleres rurais de Galicia (DOG nº 4 do 5 de xaneiro de 2018).\nExtracto da Orde do 15 de decembro de 2017 pola que se establecen as bases reguladoras e a convocatoria de subvencións para o ano 2018 dentro do Plan específico de acción comunitaria destinado a asociacións veciñais, confederacións, federacións ou unións de asociacións de veciños, comunidades de usuarios de augas e asociacións de mulleres rurais de Galicia (DOG nº 4 do 5 de xaneiro de 2018).\nOrden do 10 de outubro de 2018 pola que se modifica o artigo 11 da Orde do 15 de decembro de 2017 pola que se establecen as bases reguladoras e a convocatoria de subvencións para o ano 2018, en réxime de concorrencia non competitiva, dentro do Plan específico de acción comunitaria destinado a asociacións de veciños, confederacións, federacións ou unións de asociacións de veciños de Galicia, comunidades de usuarios de augas e asociacións de mulleres rurais de Galicia (Diario Oficial de Galicia número 4, do 5 de xaneiro) (DOG nº 195 do 11 de outubro de 2018).\nResolución do 2 de maio de 2019, da Dirección Xeral de Administración Local, pola que se fan públicas as axudas concedidas ao abeiro da Orde do 15 de decembro de 2017 pola que se establecen as bases reguladoras e a convocatoria de subvencións para o ano 2018, en réxime de concorrencia non competitiva, dentro do Plan específico de acción comunitaria, destinado a asociacións veciñais, confederacións, federacións ou unións de asociacións de veciños de Galicia, comunidades de usuarios de augas e asociacións de mulleres rurais de Galicia (Diario Oficial de Galicia número 4, do 5 de xaneiro) (DOG nº 100 do 28 de maio de 2019)\n06/01/2018 - 05/02/2018\nDocumentación complementaria necesaria para a tramitación do procedemento.\nPara solicitar as subvencións que se regulan mediante esta orde, a entidade peticionaria presentará a documentación que se indica a continuación:\na) Solicitude no modelo normalizado que se xunta como anexo I.\nb) Memoria explicativa da obra ou equipamento para realizar que será asinada pola persoa representante da entidade, na cal se fará constar a data, e que irá acompañada dun esbozo de situación.\nCando se trate de obras de reforma ou ampliación de instalacións ou edificacións existentes deberán incluírse entre a documentación fotografías que evidencien a situación da instalación antes da execución da obra.\nc) Orzamento do investimento ou da adquisición que se vai realizar, cos seguintes requisitos:\n– Describirá con claridade os conceptos e cantidades e o seu prezo unitario.\n– Incluirá o imposto sobre o valor engadido (IVE) que sexa de aplicación. A este respecto, deberase indicar expresamente na memoria explicativa do investimento se o IVE é deducible ou non.\n– Incorporará a data e a sinatura da persoa representante da entidade.\n– Incluirá o nome das asociacións de veciños/federacións que forman parte da entidade, de ser o caso.\nd) Certificación do acordo do órgano competente da entidade solicitante, polo que se aproba participar nesta convocatoria de subvencións e do nomeamento da persoa representante para as súas relacións coa Vicepresidencia e Consellería de Presidencia, Administracións Públicas e Xustiza. Esta certificación emitiraa o secretario ou secretaria da entidade solicitante no modelo do anexo II.\ne) Declaración da persoa representante da entidade en que se faga constar que esta non está incursa en causas de incompatibilidade para percibir subvencións da Administración pública e de aceptación das bases da convocatoria, incluída no anexo I da presente orde.\nf) Declaración asinada pola persoa representante da entidade do conxunto de todas as axudas solicitadas ou concedidas que financien o investimento que se vai subvencionar e compromiso de comunicarlle á Dirección Xeral de Administración Local as que obteñan nun futuro, incluída no anexo I da presente orde.\na) Certificacións de estar ao día no pagamento coa Axencia Estatal da Administración Tributaria, a Seguridade Social e Facenda da Comunidade Autónoma.\nc) Inscrición da entidade no Rexistro de asociacións da Xunta de Galicia.\nd) Inscrición no Rexistro de augas do organismo de bacía.\n2. A presentación da solicitude de concesión de subvención pola persoa interesada comportará a autorización ao órgano xestor para solicitar as certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a consellería competente en materia de facenda da Xunta de Galicia, segundo o establecido no artigo 20.3 da Lei 9/2007, do 13 de xuño, de subvencións de Galicia.\n1. As entidades que desexen acollerse aos beneficios desta orde presentarán solicitude dirixida á Dirección Xeral de Administración local segundo o modelo que figura como anexo I a esta orde, acompañada da documentación que se indica no artigo 5.\nSe algunha das persoas interesadas presenta a súa solicitude presencialmente, requiriráselle para que a emende a través da presentación electrónica. Para estes efectos, considerarase como data de presentación da solicitude aquela en que fose realizada a emenda.\n3. A documentación complementaria deberá presentarse electronicamente. As persoas interesadas responsabilizaranse da veracidade dos documentos que presenten. A Administración poderá requirir a exhibición do documento orixinal para o cotexo da copia electrónica presentada.\nSe algunha das persoas interesadas presenta a documentación complementaria presencialmente, requiriráselle para que a emende a través da presentación electrónica. Para estes efectos, considerarase como data de presentación aquela en que fose realizada a emenda.\n5. No caso de que algún dos documentos que se van presentar de forma electrónica supere os tamaños máximos establecidos pola sede electrónica ou teña un formato non admitido pola sede electrónica da Xunta de Galicia, permitirase a presentación deste de forma presencial dentro dos prazos previstos. A información actualizada sobre o tamaño máximo e os formatos admitidos pode consultarse na sede electrónica da Xunta de Galicia.\nCertificación do acordo do órgano competente polo que se aproba participar nesta convocatoria e se designa persoa representante, emitida polo/a secretario/a da entidade solicitante (Anexo II)\nDeclaracións de gastos e outras uxudas (Anexo III)\n2022/1 2021/1 2020/1 2019/2 2017/1\nFondo de compensación ambiental. Subvencións en réxime de concorrencia non competitiva a concellos\nInscrición no rexistro de plans de autoprotección da Comunidade Autónoma de Galicia.\nSubvencións a concellos para infraestruturas, dotacións, instalacións e equipamentos vinculados á prestación de servizos municipais


Etiqueta: xefe de mercadotecnia | Martech Zone\nEtiqueta: xefe de mercadotecnia\nA duración media dunha CMO é de pouco máis de 4 anos, a máis curta da suite C. Por que? Coa presión para acadar os obxectivos de ingresos, o burnout está a ser case inevitable. Aí entra o traballo de concertos. Ser CMO on-the-go permite aos xefes de marketing establecer o seu propio calendario e asumir só o que saben que poden manexar, o que resulta nun traballo de maior calidade e mellores resultados para o resultado final. Non obstante, as empresas seguen tomando decisións estratéxicas críticas\nOs xefes de mercadotecnia (OCM) están asignando cada vez máis recursos ás redes sociais, pero un número alarmante non está a ver un retorno concreto deste investimento, segundo The CMO Survey. Só o 15 por cento das 410 OCM enquisadas pola profesora Christine Moorman da Escola de Negocios Fuqua da Universidade de Duke dixeron ter un impacto cuantitativo nos seus gastos de mercadotecnia en redes sociais. Outro 36 por cento respondeu que ten unha boa idea do impacto cualitativo, pero non o\nDe casualidade vin un resultado da enquisa de SellingPower e case tiven un golpe cando vin o resultado. A pregunta é ¿Debería o blog de equipos de vendas? Aquí tes os resultados: ¿Estás a bromear? O 55.11% das empresas prohibe aos seus comerciantes facer blogs? Primeiro de todo ... se é o caso dunha empresa coa que estou pensando en facer negocios, é suficiente para cambiar de opinión. Por iso: Honestidade: isto significa que, inherentemente


Desconexión dixital: o que AXA vende como avance non é máis que o dereito a non traballar fóra da xornada - CIG: Confederación Intersindical Galega\nDiante das informacións publicadas na prensa a respecto da inclusión da chamada "desconexión dixital" no convenio colectivo de AXA Seguros como un gran avance nos dereitos laborais, os sindicatos con representación minoritaria na empresa (CIG, CGT, ELA e LAB) emitiron un comunicado aclarando que o novo articulado do convenio "nin garante un dereito que non estivera xa recoñecido para o persoal da compañía, nin tampouco garante un dereito que non teñan xa todas as empresas".\nNeste senso, sinalan que o dereito á desconexión dixital non consiste en que a empresa recoñeza "o dereito dos traballadores e as traballadoras a non responder aos correos electrónicos ou mensaxes profesionais fóra do seu horario de traballo". É dicir, a non traballar fóra da xornada laboral, pois iso xa está regulado no Estatuto dos Traballadores/as, na normativa sobre xornada laboral e horas extraordinarias.\nPolo que, engaden, "do mesmo xeito que non fai falta incluír en convenio que non hai que traballar estando de baixa ou de vacacións, tampouco fai falta incluír que non hai que traballar fóra da xornada laboral". Vender este feito, como un gran avance é "unha tomadura de pelo", cando na realidade "o único novo é o título do artigo". "Estase dando a entender que, agás en AXA, os traballadores/as deben facer algo ao que realmente non están obrigados/as", denuncian.\nPola contra, a representación de CIG, CGT, ELA e LAB subliña que a "desconexión dixital" consiste en non recibir correos ou mensaxes profesionais fóra do horario laboral para evitar que, por exemplo, un/ha manager envíe un correo o sábado agardando ter os resultados para o luns á primeira hora. "A desconexión dixital o que busca é que non se teña que elixir entre defender un dereito que xa temos (e ter que enfrontarse a un xefe/a) ou quedar ben coa empresa. Se non recibimos comunicacións fóra da xornada laboral non nos poñen nesta tesitura".\nEste punto era unha das demandas da plataforma presentada polas Seccións Sindicais de CIG, CGT, ELA e LAB para o novo convenio colectivo de AXA (no apartado de "Horario"), pero que a empresa se negou a aceptar.\nPerda de dereitos na negociación dos últimos convenios\nAdemais, dende a Sección sindical da CIG, denuncian que hai unha perda continuada de dereitos dos traballadores e traballadoras na negociación dos últimos convenios e que, entre outras reivindicacións presentadas na mesa, a empresa negouse a:\n-Incluír unha cláusula antidescolgue do convenio (xa que antes do vencemento do anterior convenio a empresa fixo un descolgue de horarios).\n-Compromiso de manter o peso actual do emprego nas distintas territoriais e non centralizar máis os servizos (que significaría mantemento de emprego en Galiza).\n-Incluír unha cláusula de garantía do poder adquisitivo para o persoal de AXA e aceptar un aumento salarial para todo o cadro de persoal (despois de que a compañía declarara no último ano 136 millóns de beneficios).\n-Eliminación da dobre escala salarial para as novas incorporacións (introducindo ademais no novo convenio unha dobre escala horaria para os novos contratos).\n-Incluír no plan de pensións da compañía un único tramo para todo o cadro de persoal sen discriminacións polo salario percibido.


Medio centenar de directivos das EFAs asisten á Casa de Galicia ás Xornadas de Formación, "Os novos empregos no medio rural: retos para os docentes da FP" - Actualidade - Casa de Galicia\nMedio centenar de directivos das EFAs asisten á Casa de Galicia ás Xornadas de F...\n1. De esquerda a dereita Gabriel Tirapu, Javier Prado, o delegado da Xunta José Ramón Ónega, Rosalía Serrano Velasco e Maria Teresa Salinero. (2796x3728px., 1927 Kb.)\n2. Na mesa, de esquerda a dereita Gabriel Tirapu, Javier Prado, o delegado da Xunta José Ramón Ónega, Rosalía Serrano Velasco e Maria Teresa Salinero. (3024x4032px., 2299 Kb.)\n3. Máis de medio centenar de profesionais das EFAs acudiron ás Xornadas celebradas na Casa de Galicia. (3024x4032px., 2453 Kb.)\n4. A mesa dos intervenientes na inauguración cos profesionais das EFAs que proceden de sete comunidades.jpg (2744x3662px., 1297 Kb.)\n5. O presidente de UNEFA Javier Prado coa directora xeral de FP Rosalía Serrano e o delegado da Xunta en Madrid José Ramón Ónega. (2501x3334px., 1881 Kb.)\n6. As xornadas teñen como obxectivo formar aos docentes das EFAs en novos empregos no medio rural. (3024x4032px., 2445 Kb.)\nMedio centenar de directivos das EFAs asisten á Casa de Galicia ás Xornadas de Formación, "Os novos empregos no medio rural: retos para os docentes da FP"\nA Delegación da Xunta en Madrid acolle durante dous días un denso programa que seguen docentes de sete comunidades, entre elas EFA-Galicia que organiza o encontro\nMadrid, 8 de febreiro de 2018\nA Delegación da Xunta en Madrid/Casa de Galicia acolle hoxe xoves día 8 (en horario de mañá e tarde) e mañá venres 9 (en horario de mañá) as "XORNADAS DE FORMACIÓN DE DIRECTIVOS DAS ESCOLAS FAMILIARES AGRARIAS ( EFA), baixo o título, "OS NOVOS EMPREGOS NO MEDIO RURAL: RETOS PARA OS DOCENTES DE FORMACIÓN PROFESIONAL", e cuxo obxectivo é a preparación e formación dos directivos dos 26 centros das Escolas. A estas xornadas, que se celebran cada dous anos, asisten máis de medio centenar de profesionais que desenvolven as súas actividades en sete comunidades autónomas: Aragón, Andalucía, Castela a Mancha, Comunidade Valenciana, Estremadura, Madrid e Galicia, cuxa EFA organiza os encontros en colaboración con UNEFA.\nNo acto de inauguración, que estivo presidido polo delegado da Xunta en Madrid e director da Casa José Ramón Ónega López, interviñeron a directora xeral de Formación Profesional do Ministerio de Educación, Cultura e Deporte, Rosalía Serrano Velasco; o presidente de UNEFA, Javier Prado; o presidente de EFA-Galicia, Gabriel Tirapu Díaz e a directora das Xornadas, María Teresa Salinero.\nÓnega deu a benvida tanto aos integrantes da mesa como aos asistentes felicitando a todos por "o gran labor que realizan no rural, onde ademais, e especialmente nestes anos de despoboación, é tan necesaria". Pola súa banda, Javier Prado, expresou en nome de todos "a estupenda acollida na Casa de Galicia, onde traballamos moi ben, sentimos o afecto co que sempre nos reciben e estamos moi agusto".\nAs xornadas contan coa asistencia de 54 profesionais que á súa vez impartirán os ensinos entre os máis de 400 docentes que traballan nas EFAs e que poderán aplicalas aos 4445 alumnos que teñen neste curso. De Galicia asisten seis persoas, entre elas, os directores dos Centros de Promoción Rural – EFA de Coristanco, Arzúa e As Neves, así como o presidente e o secretario xeral da Federación EFA Galicia. Nelas estudan máis de 300 alumnos. Impártese ESO e estudos Agrarios, Sanitarios, Administrativos e Industrias Alimentarias.\nA pedra angular das EFAs é o método pedagóxico que aplican baseado na alternancia. A empresa xunto coa escola e a familia son protagonistas da formación "á carta", en función do que o mercado demande, incluso anticipándose a formar estudantes para os postos que se van a precisar a curto prazo. Ofrecen unha formación integral, logrando bos profesionais pero tamén boas persoas, coas habilidades necesarias para incorporarse ao ámbito laboral, sempre no etorno rural máis próximo. As EFAS acaban de cumprir os primeiros 50 anos de existencia, axudando ao desenvolvemento do medio rural e formando a máis de 40 mil alumnos. En Galicia, son xa máis de dous mil antigos alumnos que desde as súas explotacións agrarias, pequenas ou medianas empresas, nos seus traballos e iniciativas, axudan ao desenvolvemento e promoción da comunidade autónoma.\nEn toda España colaboran con máis de 3.600 empresas, en moitas das cales hai alumnos das EFAs realizando prácticas profesionais.\nMañá venres celebrarase (en horario de mañá,de 9 a 14 horas) a continuación e posterior clausura das Xornadas de Formación de Directivos das Escolas Familiares Agrarias ( EFA).\nPara ampliar información: info@efagalicia.org en www.efagalicia.org;ou en www.unefa.org.


Os partidos, nas horas previas, marcan posturas no Congreso sobre a mesa de diálogo | Noticias de Galicia | CRTVG\nPublicado o 15/09/2021 12:47\nO Goberno e Esquerra Republicana de Catalunya mostráronse optimistas no Congreso dos Deputados ante o inicio, este mércores, da mesa de diálogo entre o Executivo e o Govern da Generalitat, a pesar de que no lado catalán non vaia a sentar JxCat.\nO portavoz de ERC na Cámara Baixa, Gabriel Rufián, asegurou ante os xornalistas nos corredores da Cámara Baixa que espera que "a negociación e o diálogo triunfen", mentres que o ministro de Cultura e Deporte, Miquel Iceta, que senta na mesa, apuntou que espera "o mellor de cada día", ao ser preguntado polo encontro.\nOs deputados retomaron esta mañá as sesións de control ao Goberno tras a parada das vacacións estivais, coa mesa de diálogo sobre Cataluña como principal asunto político, xunto á alza do prezo da luz.\nO presidente do Goberno, Pedro Sánchez, evitou aludir á mesa, que se reúne esta tarde en Barcelona, e non se referiu a ela nin ante as preguntas dos xornalistas, nin no hemiciclo, cando Rufián díxolle que "se fracasa a mesa, PP e Vox entrarán en Moncloa".\nA súa intervención chegará esta tarde, cando compareza despois de que o president catalán, Pere Aragonès, o reciba no Palau da Generalitat ás 15:00 horas e antes de que comece a reunión das dúas delegacións.\nNas horas previas a ese encontro, a sensación de ambas as partes, Goberno e ERC, son boas, a pesar da ausencia de JxCat, aos que Aragonès deixou fóra polo seu intento de incluír na delegación da Generalitat aos indultados Jordi Sànchez, Jordi Turull e a deputada Míriam Nogueras, ao non ser consellers.\nFontes do Goberno de Sánchez destacaron que o primeiro paso para o diálogo é que as dúas partes tómano en serio e a partir de aí o que toca para poder alcanzar un acordo é silencio, negociación e seguir traballando.\nEn ERC están convencidos da importancia deste diálogo, tamén para o conxunto da esquerda española. E creen que nunha negociación salgue prexudicado quen non senta á mesa, máxime cando a posición de JxCat incumpría o acordo de que este espazo de diálogo fose entre os dous gobernos.\nNon preocupa en ERC que o plante ante JxCat prexudique a Aragonès, máis ben o contrario, e tampouco ven en risco polo momento a gobernabilidade en Cataluña.\nSánchez, a Vox: "Nunha democracia sa e forte dialógase, páctase e negóciase"\nO presidente do Goberno lamentou na sesión de control que Vox defenda unha "triste España" na que dialogar pareza "un atentado á razón", e explicoulle ao seu líder, Santiago Abascal, que "nunha democracia sa e forte, dialógase, páctase e negóciase".\nSánchez subliñou que "a esencia da democracia é dialogar e pactar" ao contestar a Abascal unha pregunta no pleno parlamentario sobre a súa "negociación cos inimigos de España", en referencia á mesa de diálogo co Govern catalán que se reúne este mércores.\n"Que triste España defende vostede", díxolle Sánchez a Abascal, ao constatar que avoga por "un modelo de país" en que "non cabe" quen pensa distinto, e "descualifícanos e néganlles o diálogo", e como mostra diso lembrou que nin sequera el lle contesta cando o chama por teléfono.\nAbascal, quen non fixo uso da súa quenda de réplica, díxolle previamente a Sánchez que pretende "ceder ante os inimigos de España con tal de aparafusarse un minuto máis no poder", xa que na mesa de diálogo co Govern vai executar, ao seu xuízo, "unha traizón ao rei e ao pobo".


O disco da semana: Vers des lueurs, de Dominique A – disquecool\nPor Dr. Chou Música 28/05/2012\nO disco da semana: Vers des lueurs, de Dominique A\nTipos de artistas hai moitos. Nas últimas dúas semanas falamos de dous: o consagrado que busca volver á cima (Rufus Wainwright) ou os que pegan o petardazo e queren manter no nivel (Beach House). Un terceiro sería o artista que roza sempre a excelencia e que sabes que, case por definición, non vai fallar. Ese co que te apostas a casa, a muller e os fillos a que o vindeiro disco volverá ser un espectáculo. Ese ao que as boas cancións, os bos discos, lle saen case sen buscalos. Ese é Dominique A. E se non, tomádevos unha tarde de tempo libre. Sentádevos e poñede os seus discos, un tras outro. Veredes que no voso plan non atoparedes máis entretemento que emocionarvos, inspirar forte, tremer, marearvos ou, basicamente, sentir que queredes erguervos do sofá e abrazar ao reprodutor que emite tan enervantes sons.\nE logo dos artistas, están os discos. Actualmente cascarse un disco de preto dunha hora é case un suicidio. Non porque non mole escoitar un disco durante unha hora, senón porque apenas hai un puñado de artistas no mundo que poidan manter o listón durante tanto tempo, sen optar polo recheo. Case sempre quedas coa sensación de que tal tema ou tal outro sobraban… ‘Vers les lueurs (Cinq 7)’ é como os porcos, aprovéitase todo, nada vai cara ao lixo. Para non variar, a monsieur Ané un quere darlle unha aperta ben forte nada máis rematar Contre un arbre e virse arriba espírito, forza e alma. Hai quen non é un virtuoso da música, pero solta tódalas tripas na interpretación, e agradécese. Dominique A ten o pack completo.\nO disco contén dúas partes ben definidas. Unha primeira, máis exasperante, máis enervada e enérxica. Na que as bágoas de suor se debuxan na despexada fronte dun Dominique entoando Ostinato. Aquí xa non quedan forzas para seguir loitando, aquí un xa está derrotado contra o talento. Aquí un xa se deu conta de que ‘Vers les lueurs’ vai ser, segurísimo, un dos mellores discos de 2012. E para os que aínda lles quedaba unha vida extra, para os que se fan os estupendos, a convulsa Parfois J’entends des Cris ou os agudos dese só de guitarra de Close West (e iso que todos sabemos que os sós de guitarra son ETA) dálles o golpe de gracia, a bateada que dá cos ósos de calquera na lona, que te atorde e fai que nin escoites a conta a dez.\nA segunda parte, a do Dominique íntimo e angustiado, a que mistura as bágoas de suor coas propias, ábrese con Loin du Soleil, fermosa como poucas, sutil e fráxil entre algúns dos momentos máis fantásticos do disco. Vers le bleu, ou La Possession van debuxando finas e firmes trazas cara un final de disco grandioso. Ce geste absent solta un lóstrego que penetra as costas, e percórreas ata os talóns. Mistura grandeza con ansiedade latente, e iso sen acelerar un chisco, mantendo a cadencia que dá lugar aos nove minutos de Le convoi rematados na apoteose, case a xeito de epílogo, só detrás dunha Par les lueurs que recupera o alento e o pulso. E pecha unha obra mestra. Outra obra mestra.\nDominique AO disco da semanaVers les lueurs\nAnteriorSegue o Festival de Eurovisión en directo!\nSeguintePrimavera Sound 2012: 10 artistas que non nos perderemos\nPingback: O disco da semana: Sweet Heart, Sweet Light de Spiritualized | disquecool\n08/09/2012 ás 23:40\nPois sí, eu tamén opino que é un disco magnífico.


Un idioma ou un monocromo.\nNa última novela de Kundera, A festa da insignificancia, un dos personaxes, Calibán, chamado así por interpretar a ese personaxe na Tempestade de Shakespeare, simula un idioma inexistente, supuestamente pakistaní, para non ter que relacionarse, máis aló do seu propio cometido, cos invitados dos cócteles nos que traballa de camareiro. Así, a relación de servidume que se suscita invertiríase ao tragarse o significado e converter esa oralidad noutra cousa que xa non é en si linguaxe, senón algo así como un cóctel de sons, que recrean iso si, no outro, unha concordancia coa aparencia sonora do que fala un idioma certo.\nTitular un cadro é un dos aspectos nos que Manuel Eirís tómase máis tempo. A descrición do proceso de realización da pintura nos seus títulos, chega a ocupar unha extensión de varias páxinas, unha pintura que se expande no texto/título, e agora, na obra que presenta, que se expande nunha canción que Sr. Anido, compoñerá e interpretará durante a performance inaugural.\nPero a cuestión non queda aí e deriva en varias direccións, nas que están presentes tanto a simplicidade formal na realización e a montaxe da obra, como a complexidade nas relacións que se establecen entre dúas entidades autónomas, que se van entrelazar nunha relación directa de identidade.\nUn cadro monocromo pintado con esa pulcritude descritiva que caracteriza a Eirís, esmalte-laca brillante ref. VAIII (Monet) marca Tkrome cor, e unha canción cuxa letra realizada nun idioma inventado polo Sr. Anido, (na órbita de Roussel, Brisset e Wolfson ou por ser máis próximo Don Juan de la Coba y Gómez), será o título da obra, primeiro como son e despois do proceso de interpretación e grabación, e posteriormente de reprodución e transcrición, como letra escrita.\nEsa letra escrita non vai dar xa conta do proceso de realización da obra en sentido estrito, senón que se desprega nesa ausencia de significado, que nos permite por iso mesmo ir na súa procura continuamente e relacionar así ambas obras.\nComo nos procesos de desocultamento que caracteriza gran parte da obra de Eirís, sempre hai outra capa de cor, e xa que logo sempre outra capa de sentido; un sentido que ao fin se nos escapa, oculto nalgún lugar, e que talvez como sinalaba Oswald de Andrade: “Tupi, or not tupi: that is the question”\nManuel Eirís (Santiago de Compostela 1977) licenciouse en Belas Artes pola Universidade de Vigo e posteriormente continuaría a súa formación en diversos centros europeos, expoñendo nos derradeiros anos no MARCO, no CGAC, na Casa Encendida, na galería SCQ ou Luis Adelantado. Tal como él sinala, na súa obra apréciase con carácter xeral un interese polas operacións de desmantelamento e de apertura de espazos, mediante accións, nas que importa tanto o retirado ou desprendido dos sitios, o dislocado, como o que a través destas accións descóbrese.\nSr. Anido é o proxecto musical máis persoal do músico Rafa Anido (Santiago de Compostela, 1975) quen conta ademáis cunha considerable suma de proxectos musicais ás súas costas, que o levan a convertirse nun dos artistas máis carismáticos e representativos da escena underground galega do momento.


O vindeiro martes, o Pleno debaterá a toma en consideración da proposición de lei do grupo confederal de Unidos Podemos- ECP- EM relativa á reforma do sistema de permisos e prestacións para o coidado e atención de menores por parte dos seus proxenitores, en casos de nacemento, adopción, garda con fins de adopción ou acollemento. Esta iniciativa busca, entre outras cuestións, que os permisos de paternidade e maternidade sexan iguais e intransferibles para que, segundo os proponentes, non se produzan discriminacións segundo o xénero dos proxenitores ou o tipo de familia.\nPola súa banda, o grupo Socialista defenderá a toma en consideración dunha lei orgánica sobre a eutanasia que ten como obxectivo "regular o dereito que corresponde ás persoas para solicitar e recibir axuda para morrer cando concorran as circunstancias previstas na mesma, o procedemento que ha de seguirse e as garantías que han de observarse". A norma tamén contempla deberes para o persoal sanitario que atenda ás persoas que reclamen a eutanasia e obrigacións para que administracións e institucións garantan o exercicio do dereito recoñecido nesta lei.\nNo que respecta ás proposicións non de lei, o grupo Popular presentará unha iniciativa na que insta o Goberno "a continuar traballando no ámbito da Inspección de Traballo e Seguridade Social para lograr un mercado de traballo máis xusto, e para atallar as condutas que atenten contra os dereitos dos traballadores e o noso sistema de Seguridade Social".\nPor último, Cidadáns defenderá a súa proposición non de lei que na que insta o Goberno a avanzar na extensión a receita electrónica, o cartón sanitario único e a historia clínica dixital. O obxectivo dos promotores que "calquera cidadán poida ser atendido e reciba os seus medicamentos en calquera punto de España respectando a data esixida legalmente e analizando a posibilidade de incentivar a aquelas comunidades autónomas que cumpran en tempo e forma".\nPor último, veranse as mocións consecuencia das interpelacións urxentes debatidas a semana anterior, de ERC sobre a situación política en Cataluña e do Grupo Popular achega do anuncio da ministra de Política Territorial e Función Pública sobre a recuperación de artigos do Estatuto de Cataluña declarados inconstitucionais.\nO presidente do Goberno, Pedro Sánchez, comparecerá ante o Pleno do Congreso dos Deputados o vindeiro mércores 27 de xuño para informar sobre a postura do Executivo ante os asuntos que serán tratados no Consello Europeo dos próximos días 28 e 29 de xuño. A comparecencia, que foi solicitada polo propio Sánchez e polo grupo confederal de Unidos Podemos-En Comú- Podem-En Marea, precederá á habitual sesión de control ao Goberno.\nXa o xoves a Cámara debaterá as 44 emendas que o Senado incorporou ao proxecto de Orzamentos Xerais do Estado de 2018 e que supoñen un cambio de aproximadamente 179 millóns de euros nas contas. As emendas necesitan o voto afirmativo da maioría do Pleno para seguir vixentes. No caso de ser rexeitadas, os Orzamentos serán aprobados nos termos que se votaron no Congreso o pasado 23 de maio.\nPublicado por Celso Delgado a las domingo, junio 24, 2018


A conmemoración do Día da Muller enche de actos a axenda do país | culturagalega\nUn día de cultura en feminino\nA conmemoración do Día da Muller enche de actos a axenda do país\nFotograma do videoclip Hemisferios\nComo está a ser habitual nestes anos, a conmemoración do 8 de Marzo, Día Internacional da Muller, suscita unha multiplicidade de iniciativas culturais. Audiovisual, teatro, premios ou exposicións visibilizan hoxe desde diferentes perspectivas a problemática de xénero e a loita pendente por unha igualdade real. Propostas que se estenden alén deste día e que marcan a axenda cultural de boa parte do mes por todo o país.\nNo Concello da Coruña a celebración da data levou á declaración dun festivo local, no que se desenvolverán diferentes actos culturais e reivindicativos. Entre outras propostas, a cidade acollerá o roteiro Traficando con peixe e cigarros: mulleres, traballos e saberes da cidade, no que se fará un percorrido pola historia dos distintos colectivos de mulleres que mudaron a realidade coruñesa. Unha feira de creadoras e artesás, unha foliada ou a exposición Desenfocadas: imaxe feminina nas revistas dirixidas a rapazas novas son algunhas das propostas de conmemoración. Os Museos Científicos súmanse á celebraciónn cunha xornada de portas abertas.\nActividades do Concello da Coruña polo Día da Muller\nEn Compostela, esta mañá dábase a coñecer o resultado do I Premio Xohana Torres De ensaio e creación audiovisual sobre a memoria histórica das mulleres de Compostela. A investigación de María Reimóndez Corpos exorbitantes. Rosalía de Castro tradutora feminista en diálogo con Erín Moure impúxose na categoría de ensaio, quedando deserto o apartado audiovisual. A análise de Reimóndez venceu os outros tres traballos presentados cunha análise desde a Teoría da tradución feminista e postcolonial no que enfronta o labor da histórica poeta compostelá co da tradutora atual Erín Moure. O galardón está dotado con 2.500 euros e a publicación da obra polo Servizo de Publicacións da Universidade de Santiago de Compostela.\nBases do premio Xohana Torres\nCanda a isto, o Concello promoveu o un amplo programa no marco da iniciativa Compostela Territorio das Mulleres. Un obradoiro de gráfica feminista, propostas de visibilización en librarías, representacións das obras Té con Kant e As fillas bravas ou a exposición Elas, que amosa 38 obras de pintoras galegas son algunhas das propostas. Destaca tamén no programa a iniciativa Bravas e diversas. Este espectáculo teatral e musical producido por Chévere está conducido por Patricia de Lorenzo, Mónica García e Arantza Villar e conta coa participación de Clara Gayo, Esther Carrodeguas, Renata Otero, Marta Alonso, Menina Arroutada&Glitch Girl e Leilía. A montaxe xurdiu de varios obradoiros sobre cuestións de xénero con persoas e colectivos da cidade.\nActividades polo Día da Muller en Compostela\nA Rede Museística de Lugo conmemora a data coa celebración simultánea, nos seus catro centros, do proxecto nós+outrxs en rede. Ata o 30 de abril nove artistas (Elvira Fente, Violeta Bernardo, Carmen Porteiro, Julio Leira, Kristopher (Kris) Dios Barreiro, Crystilandia, Laura Varela, Lucía Vila e Cristina Basanta) desenvolverán microproxectos individuais, "produto das súas particulares reflexións arredor das problemáticas de xénero", segundo explica a entidade organizadora. Cada artista realizará tamén un obradoiro "co que se pretende establecer un diálogo con diferentes colectivos sensibles".\nnós+outrxs en rede no web da Rede Museística de Lugo\nTeatro, museo e banda deseñada\nEn Pontevedra presentouse esta mañá a versión en galego da obra de Diana López Varela Non é país para conas. Pola súa banda, o Museo Provincial realiza ata o día 10 unha serie de visitas guiadas co título Ocultas trala representación: A imaxe da muller na arte, nas que se percorre a presenza feminina neste ámbito, a amosar como o papel das mulleres creadoras foi a miúdo ignorado e silenciado. Tamén na Cidade do Lérez se fallaron esta mañá os I Premios de Banda Deseñada Virxinia Pereira a prol da igualdade, para os que se recibiron 21 traballos. Ítaca de Francisco Pérez Outes fíxose cos 2.000 euros do primeiro premio, mentres que Unha calquera de Pablo Prado Fernández quedou en segundo posto e Adán Álvarez Rivas fíxose co terceiro polo seu traballo Encontros na noite. O xurado acordou tamén outorgalle un accésit á obra O meu fogar de Elísabet García Aires.\nActos polo 8 de marzo no web do Concello de Pontevedra\nPremios Virxinia Pereira no web do Concello de Pontevedra\nActividades do Museo de Pontevedra polo 8 de marzo\nDesde as áreas de Cultura e Igualdade da Deputación da Coruña promoveuse a creación do vídeo Hemisferios. 8 voces. 8mulleres. 8 de marzo. No mesmo, Uxía, Ugia Pedreira, Alba María, Sonia Lebedinsky, Carmen Rey, Pilocha, Belém Tajes e Silvia Penide interprentan por xunto un tema que "fala da aceptación das nosas diferenzas, da nosa diversidade, que conduce á aceptación de nós mesmas, non só de maneira individual senón como grupo. Só se nos coñecemos verdadeiramente podemos chegar a avanzar", segundo explicou Alba María, autora da letra e da música da canción.\nPresentación do proxecto Hemisferios\nA Cidade da Cultura non escapa á data, e o Arquivo de Galicia abría esta mesma mañá a segunda edición do proxecto Mulleres sobranceiras. Neste ano, a iniciativa desenvolve unha mostra sobre María Moreira, deseñadora que tivo un importante papel no recoñecemento do téxtil do país ao longo dos anos 80. A mostra, que recupera cincuenta pezas de de 50 pezas do arquivo profesional da creadora, poderá verse ata o vineiro 17 de marzo e inclúe deseños, correspondencia e fotografías que percorren o proceso creativo da homenaxeada.\nMulleres Sobranceiras no web da Xunta\nPola banda audiovisual, multiplícanse as propostas. O xa habitual ciclo de cinema Olladas de muller, volve ao Centro Galego de Artes da Imaxe, na Coruña, da man desta entidade e do Consello da Cultura Galega. Desde onte e ata o vindeiro 11 de marzo, poden verse neste espazo filmes que buscan visibilizar a problemática de xénero desde diferentes perspectivas, con producións como Las reinas de Siria, Migas de pan, El futuro perfecto ou Visións.\nOlladas de Muller no web do CCG\nEn paralelo, esta noite coinciden dúas retransmisións de homenaxe a figuras femininas históricas. Por unha banda, a TVG estrea o filme Juana de Vega, no que se presenta a figura da que foi pioneira na defensa da igualdade no século XIX e preceptora da raíña Isabel II. Pola outra, o xornal El País retransmite o documental A palabra xusta, que repasa a vida da pedagoga galega Antía Cal.\nPresentación do filme Juana de Vega\nEl País presenta A palabra xusta\nAdemais, a produtora Illa Bufarda e a ONG Amarante-Setém, acaban de facer público na rede o documental Fíos fóra, que retrata o traballo de operarias do sector téxtil galego.\nWeb de Fíos Fóra\nTamén no Concello de Vigo o audiovisual ten un especial protagonismo nos eventos por mor desta data, cun ciclo que se prolonga ata o día 14 e inclúe os filmes Talleres alomarti. Sociedad la artística, Dez centímetros máis perto do ceo, e As sufraxistas. A cidade entregará tamén o vindeiro 17 de marzo o V premio de igualdade Ernestina Otero a Rosa Cobo, e celebra este sábado 11 unha Festa pola Igualdade que contará coa actuación de Uxía e João Gentil.\nPrograma do Concello de Vigo polo 8 de Marzo\nEvidentemente non son estas as únicas propostas culturais con nome de muller na axenda. Por todo o país hai concertos, premios, exposicións e iniciativas de visibilización que aproveitan a cultura e a creatividade para reivindicar o papel das mulleres na nosa sociedade.\nPraza repasa os actos por mor do Día Internacional da Muller\nSerie: 8-M: As mulleres toman a axenda cultural


Visitas guiadas para descubrir o conxunto arqueolóxico ourensán de Santomé | Museos de Galicia\n10 de xullo do 2013 Visitas guiadas para descubrir o conxunto arqueolóxico ourensán de Santomé\nA Consellería de Cultura, Educación e Ordenación Universitaria colabora co Grupo Marcelo Macías na difusión e posta en valor do conxunto arqueolóxico-natural de Santomé, en Ourense. A través do Museo Arqueolóxico Provincial de Ourense (MAPOU), o departamento que dirixe Xesús Vázquez Abad apoia a xestión do programa de visitas gratuítas ao xacemento, durante os meses de xullo, agosto e setembro.\nO secretario xeral de Cultura, Anxo Lorenzo, visitou esta mañá o xacemento, onde tivo ocasión de comprobar o valor patrimonial e natural do conxunto de Santomé. A converxencia dos valores históricos, característicos dun complexo xacemento arqueolóxico, cos naturais derivados dunha vexetación peculiar, converten este lugar, situado a escasamente tres quilómetros da capital da provincia de Ourense, nun espazo privilexiado de grande interese cultural.\nNa súa visita, o secretario xeral de Cultura estivo acompañado pola xefa territorial e o coordinador da Área Cultural da Consellería de Cultura e Educación en Ourense, Mercedes Gallego e Gerardo Pumar, respectivamente; polo director do MAPOU, Xulio Rodríguez; e mais pola concelleira de Cultura de Ourense, Ana Garrido.\nAs visitas gratuítas ao conxunto arqueolóxico-natural de Santomé realízanse de xoves a domingo en horario de mañá, de 11:30 a 13,30 horas, e de tarde, de 17:30 a 21:00 horas, e comezan na caseta de información do xacemento. As visitas de grupos poden concertarse a través do Museo Arqueolóxico Provincial de Ourense, nos teléfonos chamar aos teléfonos 988 223884 e 988 230430.\nO castro está asentado nun esporón rochoso sobre o río Loña que lle serve de defensa natural polo sur e o oeste e completa o dispositivo defensivo cunha muralla, foso e terraplén. As intervencións realizadas na croa permiten contemplar un entramado artellado a partir dunha rúa central, que desemboca nun espazo máis amplo a modo de praza, resultado dun proceso de ocupación e reocupación do sector castrexo.\nNo poboado tardorromano escaváronse dúas unidades habitacionais, que, con lixeiras variantes, reproducen o mesmo esquema funcional, organizadas a partir dun espazo central aberto, a modo de patio con reminiscencias no adro na casa romana.


A Coruña, 1978. Estudou na Facultade de Ciencias da Educación da súa cidade natal. Exerceu como mestra de Educación Infantil e Primaria en diversos colexios públicos dende o ano 2002 e actualmente continúa traballando como mestra nun centro educativo da cidade da Coruña.\nEscribiu e publicou o libro A rosa dos ventos no ano 2019, no que podemos atopar unha colección de poemas adicados a describir paisaxes, sentires, emocións..., algúns cunha temática máis intimista e outros máis social pero todos eles tratando de expresar sentimentos e realidades en linguaxe poética que pretenden chegar ó corazón e á alma de todas as xentes que algún día os poidan ler.\nEn 2020 publicou o seu novo poemario, Axóuxere de maio, no que trata de espertar sentimentos e sensacións, evocando imaxes e querendo transmitir mensaxes en linguaxe máxica, con verbas sinxelas e sentimentos profundos, con musicalidade e emoción.\nNamorada da cultura galega, das nosas tradicións e o noso idioma. Entre as súas afeccións podemos destacar ademais da literatura e a poesía tamén a música galega, coñecendo as maneiras de tocar algún dos instrumentos máis típicos da nosa cultura.\nSempre querendo compartir a súa escrita, pódese visitar o sitio web http://arosadosventos.simplesite.com, onde podemos atopar comentarios e facer reflexións.


As mellores tabletas do mercado: actualizado en setembro de 2021 | Androide\nEscoller unha nova tableta é algo moi similar a escoller o novo teléfono móbil que substituirá ao noso antigo terminal. O mercado está cheo de multitude de marcas e modelos, cada vez máis grande, dunha cor e doutra, con maior e menor potencia e, por suposto, a prezos moi diferentes, dende tabletas por menos de cen euros ata tabletas para as que un mileurista precisa o soldo do mes, e nin sequera con esas. Pero como nos teléfonos intelixentes, a clave da nosa decisión reside basicamente no uso que lle imos dar.\nComo dixemos, podemos darlle ás tabletas usos múltiples que podemos englobar en dous grandes espectros: consumo de contido (navegar por internet, ler, ver vídeos, escoitar música, etc.) e tarefas profesionais, é dicir, empregalos para traballar coma se fosen ordenadores. Dependerá de se optamos por un ou outro dispositivo, xa que necesitaremos máis algunhas características e non tanto outras. Partindo da premisa de que o primeiro uso (consumo de contido) pode facerse con calquera tablet, centraremos a nosa selección das mellores tabletas do mercado no seu segundo enfoque principal. Comezamos?\n1 As 9 mellores tabletas de hoxe\n1.4 Google Pixel C.\n2 Que debemos ter en conta para escoller unha das mellores tabletas\nAs 9 mellores tabletas de hoxe\nComo xa sinalamos, imos centrar a nosa selección das mellores tabletas do mercado no uso profesional, pero sen deixar de lado o lecer e o entretemento. Con todos eles podemos ver vídeos de YouTube, comprobar, recibir e enviar correos electrónicos, escoitar as nosas listas de reprodución favoritas en Spotify, comunicarnos a través de Telegram e moito máis. Non obstante, non poderemos traballar con todos eles ou, polo menos, non o poderemos facer do xeito máis cómodo e produtivo posible. Polo tanto, ao facer esta selección, Observaremos aspectos similares aos que temos en conta á hora de mercar un novo escritorio ou portátil: a memoria RAM, o procesador, o tamaño e calidade da pantalla, as dimensións e o peso do propio dispositivo, a súa relación calidade / prezo, etc.\nFinalmente, antes de amosarche a nosa selección, non queremos perder a oportunidade de lembrar que, como ocorre cos teléfonos intelixentes e ordenadores, a mellor tableta será a que mellor satisfaga as túas necesidades e expectativas, non a que lle indicamos nós ou ninguén, así que tome a seguinte selección só como unha mera proposta que, ademais, actualizaremos co paso do tempo para que sempre sirva de boa guía.\nComezaremos cunha das series de tabletas que gañou maior popularidade e prestixio nos últimos tempos. En concreto referímonos ao Lenovo Yoga Book, unha tableta ideal tanto para consumir contido como para traballar ou para estudos. É un dispositivo moi actual (presentouse en setembro do ano pasado) e en realidade é unha especie de híbrido entre tableta e portátil. Ten unha pantalla de 10 polgadas e un teclado táctil que tamén podes usar como superficie para escribir a man de xeito que os teus textos ou debuxos se dixitalicen de inmediato. Como sistema operativo inclúe Android 6.0 Marsmallow pero tamén tes unha versión con Windows 10.\nEntre as súas principais especificacións técnicas destaca un procesador Intel Atom x5-Z8550 de 2.4 GHz acompañado de GB RAM 4 LPDDR3, 64 GB de almacenamento e tarxeta gráfica Intel HD. En canto ao seu prezo, podes telo desde aproximadamente 435 euros.\nA compañía surcoreana Samsung non pode faltar nesta selección das mellores tabletas coa nova Galaxy Tab S3 que se presentou no MWC 2017 en febreiro. Ten un Pantalla Super AMOLED de 9,7 polgadas con resolución 1536 x 2048 e formato 4: 3. O seu rendemento manéao o procesador Snapdragon 820 acompañado dunha GPU Adreno 530, 4 GB de RAM, 32 GB de almacenamento e conectividade LTE opcional.\nAdemais, inclúe un S-Pen e catro altofalantes cun son estéreo de alta calidade asinado por AKG, ideal para escoitar a súa música favorita mentres traballa.\nSony é outra das principais firmas tecnolóxicas e móstrana no segmento de tabletas con isto Xperia Z4 tableta, un dispositivo cun tamaño de pantalla moi axeitado tanto para o traballo como para o consumo de contido, 10,1 pulgadas. Con resolución de 2560 x 1600. No seu interior alberga un potente procesador de oito núcleos a 1,5 GHz acompañado de GB RAM 3 e almacenamento interno de 16 GB (cousa que non vos aconsello por ser insuficiente). Tamén destaca pola súa portabilidade xa que só ten 6,1 mm de grosor (menos que moitos teléfonos intelixentes) e pesa menos de catrocentos gramos. E non podemos ignorar a súa notable autonomía grazas a Batería de 6.000 mAh, ou o seu resistencia ao po e á auga, como o resto da serie Xperia, con certificación IP68.\nOutra das mellores tabletas é o modelo Google píxeles C, unha tableta cunha pantalla 10,2 pulgadas e resolución de 2560 x 1800 píxeles, estupenda por tamaño tanto para estudos como para traballar ou para gozar da súa serie favorita acompañada da súa gran calidade de son.\nTamén é unha tableta cun excelente rendemento que inclúe 3 GB de RAM e 64 GB de almacenamento interno para mover a versión Android 6 Marshmallow coa que vén de serie.\nO principal fabricante de teléfonos intelixentes de China ofrécenos un dos mellores tabletas chinesas: é Huawei MediaPad M3 Lite 10, unha tableta cun deseño moi elegante e coidado cunha pantalla IPS de Full HD de 10,1 polgadas dentro do cal atopamos un procesador de oito núcleos MSM8940 a 1.4 GHz fabricado por Qualcomm acompañado de 3 GB de RAM, 32 GB de almacenamento interno, Batería de 6.600 mAh, conectividade LTE y Turrón de Android 7 serie. E todo por menos de 300 euros. De acordo en que non é a tableta máis potente do mercado, pero a súa relación calidade-prezo é case imbatible.\nNon nos gusta facer unha selección deste tipo sen presenza española e unha vez máis é a compañía BQ a que se cola nesta proposta de mellores tabletas co seu modelo BQ Aquaris M10. Estamos diante dunha tableta cunha pantalla Full HD de 10,1 polgadas, óptimo en tamaño e calidade tanto para o traballo como para o consumo de contido.\nNo seu interior atopamos un procesador quad-core Mediatek MC88110 acompañado de 2 GB de RAM e 16 GB de almacenamento conectividade interna, WiFi e tarxeta gráfica Mali T720 MP2.\nPero esta tableta BQ destaca especialmente pola súa autonomía, a súa gran calidade de son e o seu prezo inferior a douscentos euros.\nSe o que realmente che gusta é xogar, non podes deixar de consideralo Non se atoparon produtos. fabricado por este popular fabricante de tarxetas gráficas, entre cuxas especificacións técnicas destacamos a súa Pantalla de polgadas 8 IPS (1920 x 1200) cun procesador ARM Cortex de 2,2 GHz acompañado de 2 GB de RAM, 32 GB de ROM, Tarxeta gráfica NVIDIA Tegra K1, conectividade WiFi e sistema operativo Android.\nE aínda que estamos en Androidsis e aquí prestamos especial atención aos dispositivos Android, non debemos pecharnos a outras opcións e, polo tanto, ás dúas recomendacións seguintes. Comezamos co Superficie Pro 4 de Microsoft, unha tableta que en realidade é máis unha tableta. Integra un gran Pantalla de polgadas 12,3 e un potente procesador Intel Core i5 acompañado de 4 GB de RAM, 128 GB de almacenamento SSD interno e Windows 10 Pro como sistema operativo. Tamén está dispoñible cun procesador Intel Core M e opcións de almacenamento de 256 e 512 GB. En todos os casos inclúe un lapis incluído e o seu prezo supera os 800 euros. Para un traballo intensivo, é unha das mellores opcións.\nE aínda que algúns de vós me queiran "linchar", arriscarei a recomendar como unha das mellores tabletas o pro iPad de Apple, tanto nas súas versións de 9,7 "e 10,5" e, especialmente, de 12,9 ". Con sistema operativo iOS 10 Ten un potente procesador e é ideal para ver contidos audiovisuais grazas ao seu exhibición de retina e catro oradores, e tamén para traballar intensamente. Por suposto, debes acompañalo cun teclado e un lapis, especialmente se queres desatar o teu lado máis creativo. O seu prezo comeza en 729 euros, aos que hai que engadir teclado e lapis se quere unha experiencia completa.\nQue debemos ter en conta para escoller unha das mellores tabletas\nComo xa anunciamos ao principio, escoller unha das mellores tabletas non é unha tarefa fácil. É evidente que a maioría de nós estaremos limitados polo prezo Non obstante, unha vez que fixemos un orzamento e un límite ao que podemos ir, debemos ter claro cal é o uso que lle daremos. En termos xerais:\nSe nos imos limitar ao uso "normal", non imos precisar un gran poder; Para xestionar o noso correo electrónico, navegar por Internet, ler, ver vídeos, escoitar música ou reproducir ocasionalmente, bastará cunha tableta de gama media e incluso de gama baixa, aínda que, obviamente, sempre será mellor ter unha boa calidade de imaxe e son .\nSe o imos usar para xogarPor iso, precisamos potencia, rendemento, bos gráficos, polo que Nvidia Shield podería ser a opción máis adecuada, dada a súa experiencia precisamente no procesamento de gráficos.\nY se o que queremos é substituír o portátil pola tableta para que funcione, considere seriamente os accesorios externos (bolígrafo e teclado), asegúrese de ter o rendemento e a potencia para cambiar sen problemas entre aplicacións e preste especial atención á calidade e tamaño da pantalla; moitas horas á vez diante dunha pantalla pequena non só se incomoda , pero afectará á túa saúde visual.\n¿Usa algunha das tabletas que seleccionamos a diario ou prefire outro modelo? Díganos as súas suxestións e estea atento porque actualizaremos a nosa selección en breve.\nCamiño completo ao artigo: Androide » dispositivos Android » Tabletas Android » As mellores tabletas\nMoitas grazas, encántame\nBusco un rango medio de 10 polgadas, só o uso para internet, correo, lectura e algunha aplicación.\nO que quero é que sexa rápido e cunha boa duración da batería.\nO meu orzamento é superior a 300.\nCales me recomendarías?\nO Sony Xperia XA1 Ultra xa está dispoñible na India


‘Unicorn Wars’ producida por Abano Producións e dirixida por Alberto Vázquez brilla no Festival de Annecy – Asociación Galega de Productoras Independientes\nHome Actualidade ‘Unicorn Wars’ producida por Abano Producións e dirixida por Alberto Vázquez brilla no Festival de Annecy\nA 60ª edición do Festival de Cinema de Animación de Annecy celebrouse en formato híbrido na semana do 14 de xuño, con 8.500 acreditados, dos que 2.300 participaron no seu mercado, MIFA. A localidade francesa de Annecy acolleu 240 proxeccións, mentres que a plataforma en liña ofreceu 85 eventos para profesionais, entre sesións de pitch, conferencias e sesións de recrutamento.\nUnha das estrelas de Annecy 2021 foi ‘ Unicorn Wars’, a longametraxe de Alberto Vázquez (‘Decorado’, ‘ Birdboy’, ‘ Psiconautas’, ‘Homeless Home’). A película participou na sección Work in Progress, na que puido mostrar algúns minutos e na que o autor e case todos os seus produtores puideron comentar achega do proxecto. ‘ Unicorn Wars’ é unha produción de Chelo Loureiro de Abano Producións, Iván Miñambres de Uniko, e o francés Nicolas Schmerkin de Autour de Minuit e Schmuby. ‘ Unicorn Wars’ está en plena produción con equipos entre España e Francia e con mestura de animación 2D e 3D.


O I Festival das Ondas reunirá este domingo no peirao de Barallobre a La Bien Querida, Baiuca, Trajano!, DJ Ramone e Os Peregrinos. Fene hoxe - Turismo de Fene\nO I Festival das Ondas reunirá este domingo no peirao de Barallobre a La Bien Querida, Baiuca, Trajano!, DJ Ramone e Os Peregrinos\nCartel de luxo para un festival que dará comezo ás 19 h con entrada libre\nO Concello de Fene, a través da Concellería de Promoción Turística que dirixe Juan José Franco, organiza este domingo, 9 de setembro, o I Festival das Ondas. O peirao de Barallobre será escenario do festival, que dará comezo ás 19 horas con entrada de balde.\nNel, o público poderá disfrutar coa mellor versión pop de La Bien Querida; o folk con alma electrónica, tradición e vangarda, música galega con bases tecno e house de Baiuca; o art rock con sabor galaicomadrileño que executa como ninguén Trajano!; a polivalencia de estilos de DJ Ramone e o pop galaico de Os Peregrinos. Un cartel de luxo para un festival adicado ó mar. De feito, o concelleiro apuntou que cada un dos grupos interpretará a lo menos un tema adicado ó mar.\nLa Bien Querida presentará en Fene o seu quinto álbum, titulado “Fuego”, que ten marcado un punto e aparte na carreira da súa intérprete. Musicalmente falando significa unha volta ó pasado á vez que unha viaxe ó futuro.\nTrajano! leva varias tempadas sendo parte fundamental da escea de Madrid e teñen parte de culpa de que se fale dun novo sonido Malasaña. Comezaron con evidentes conexións con Hinds, Parrots ou Nastys, aínda que fuxindo de sons comúns e buscando novas e excitantes vías de expresión, reclamando o fantástico e enorme mundo que existe entre New Order e Golpes Bajos. Teñen aberto concertos para Vivian Girls, Low, Toy, Triángulo de Amor Bizarro…\nBaiuca, o proxecto liderado por Alejandro Guillán, demostra que non hai barreiras nin límites para a creación e a fusión, logrando combinar o máis avanzado e innovador da música electrónica e a esencia máis pura da música galega. “Solpor”, o seu primeiro álbum, constata esa unión musical entre o pasado e o futuro.\nA música de Os Peregrinos é como unha road movie. Dúas personaxes con tanta personalidade dentro do panorama do pop nacional como son Charlie Mysterio Los\nCaramelos, entre moitos outros grupos) e o fenés Roger De Flor (Os Silvestres, Bang 74) que se coñecen a base dunha serie de “peregrinacións” entre Galicia e Madrid. Así, o que empezou con Roger desafiando á sorte, e pedíndolle a Charlie axuda nunha canción, derivou nunha serie de intercambios, viaxes, desprazamentos, quilómetros e moita, moita inspiración. O resultado: este “Canto Peregrino”, unha xoia que transporta moito máis aló dos territorios percorridos por ambos.\nDJ Ramone é un habitual no circuito coruñés dende hai 6 anos. Gran coñecedor da historia da música en función das súas décadas, xéneros ou artistas, destaca pola súa extraordinaria técnica, polivalencia e sentido ecléctico musical, capaz de ofrecer sets moi variados, dende rock, funk, afrobeat ou soul ata calquer disciplina en música electrónica.\nO I Festival das Ondas inclúese no programa Vén a Barallobre Fene Vivo.


Xustiza para Pesqueiras\nXustiza para Pesqueiras - 17/08/2012\nAPARICIÓN DA VIRXE DE PESQUEIRAS\nO pasado domingo día 12, a Asociación de Amigos do Románico da Comarca de Chantada, programou todo un continxente de actos reivindicativos para salvar do illamento e marxinación ao monumento románico de Santa María de Pesqueiras, en Chantada. Un mosteiro bieito de freiras que o foron enriquecendo con exquisita ornamentación no románico pleno. E que tivo voz propia na sobriedade e rigor que ostenta. Nestes momentos, as súas pedras saben gritar no reclamo de auxilio en seu abandono.\nUnha chamada certa a onde peregrinaron cantidade de persoas vindas de varias xeografías de Galiza. Naquel recuncho namorado oíron a mensaxe das pedras e dos frescos pictóricos; concertada coa música de Mini e Mero, do Trícole de Sober e do gaiteiro Raúl Galego. Tamén a voz poética resoou nesa acústica pétrea na que nada se desperdicia, na voz de António José Queirós, Manolo Regal e Olga Porral. Tamén a teatralidade, conducida por Clara Vázquez e Chicho Carballido, conseguiu seu clamor e o aplauso dese público que concorreu e encheu de entregas e plenitudes o templo, e, tamén, de aspiracións para que ese espazo monumental e natural teña un respiro nos arranxos de súa normalización, que pasa por accesos viábeis, sinalización e luz eléctrica. Tres elementos básicos para que este monumento saia de seu illamento.\nO clamor deixouse sentir en varias ocasións, mesmo cando se descubriu unha réplica da imaxe da desaparecida Virxe de Pesqueiras, obra da escultora Ana Sastre, que moitos dos presentes coidaron que a anterior tiña aparecido. Unha señora maior que xa non acreditaba nas aparicións puido exclamar: Apareceu a Virxe, quen a tiña escondida. Outra señora da parroquia articulou palabras de sorpresa para comentar: Milagre! Por fin, o ladrón arrepentiuse e devolveuna.\nA réplica de Ana Sastre está tan axustada á realidade que fixo posíbel remontarse ás semblanzas da orixinal do século XII. Unha imitación moi conseguida, despois dun ano de traballo permanente. Un verdadeiro milagre por parte da escultura, que fixo crer no milagre a moita xente.\nA misa concelebrouse cos cregos Alfonso Blanco Torrado á fronte, Xesús Mato e Xosé González Hermida. Un xerador propiciou dar a luz necesaria para iluminar a nave e o presbiterio e, sobre todo, as pinturas renacentistas que promoven varios escenarios bíblicos.\nA presencia do secretario xeral de Política Lingüística da Xunta de Galicia e o alcalde de Chantada, foi ocasión para que os membros da dita Asociación manifestaran as peticións reivindicativas programadas. Un acto que durou preto de tres horas e no que se escoitaron varias intervencións de reivindicación e protesta, fai que as autoridades con competencia no tema deben estar atentos e dar resposta a un clamor que se está agrandando, por medio dunha toma de conciencia que eximirá que Patrimonio non continúe mudo nen persevere en silencio administrativo.\nComunicado que lin no acto reivindicativo de Pesqueiras:\nBenvidos a todas e a todos a este segundo acto cultural reivindicativo de Pesqueiras. A este primeiro encontro que organiza a Asociación de Amigos do Románico da Comarca de Chantada. Os organizadores queremos que este convivio teña un carácter de toma de conciencia sobre un dos monumentos medievais mais importantes da Ribeira Sacra, como é este mosteiro románico de Santa María de Pesqueiras. Un recinto que fornece a historia e a arquitectura da nosa bisbarra, edificado en 1120, polo bispo de Lugo, Pedro III o Peregrino. Un mosteiro que acolleu unha comunidade feminina da orde de S. Bieito, desde a súa fundación até 1499, ano en que a priora, Inés de Guitián, e súas freiras foron trasladadas ao mosteiro de S. Paio de Antealtares de Santiago de Compostela.\nNon vamos relatar toda a crónica deste priorado, mosteiro ou igrexa, senón puntualizar varios temas de illamento e depredación en que se atopa este mosteiro declarado monumento nacional no 1950. A partir desta data pasou por moi diversos avatares e, a partir de 1969 en que foi pechada ao culto, pola consagración da nova igrexa edificada no espacio poboacional de Pesqueira. Este monumento arquitectónico, simbólico e de peregrinase ficou en silencio permanente. Un silencio que nunca tivo en seus 900 anos de existencia, dado que por diante deste templo pasaba o chamado camiño real da Barca de Porto, camiños ribeiraos onde os nosos viñateiros transcenderon nese ora et labora cotián. Aquí houbo convivio devocional ao redor da imaxe románica de Santa María, padroeira desta parroquia e desaparecida o 28 de agosto de 1999. Pero non todo foron desgracias para este mosteiro de Pesqueiras, a fábrica pétrea a vemos en bo estado, as pinturas renacentistas están restauradas, proclamando viveza existencial dun pasado portentoso.\nUnha arquitectura e unhas pinturas que atraen a moitos estudiosos da arte e contempladores de imaxes espirituais. Teimosos visitantes que se perden por uns itinerarios que non están sinalizados. Velaquí o primeiro matiz das nosas reivindicacións. É imposíbel chegar aquí por estes camiños de ribeira, onde os autos entran con inmensas dificultades. Este é o noso segundo matiz reivindicativo, contar cuns accesos viábeis capaces de non entorpecer a quen busca este recuncho natural onde tanto se enfatizan as particularidades arquitectónicas e simbólicas que ofrece este mosteiro de Pesqueiras. O terceiro matiz reivindicativo é a iluminación da nave e do presbiterio. Sen a electrificación interior deste conxunto, nen as pinturas nen o resto da iconografía poden ser dignificadas, observadas e estudiadas. Nesta cuestión, a carencia de puntos de luz non facilita a dimensionalidade das características propias que manifesta o románico deste templo. Non se concibe que aquí enfronte está unha das maiores productoras de quilovatios, como é o salto de Belesar que tódalas noites ilumina eses bloques de cimento e non dignifiquen un monumento memorial como é a igrexa de Pesqueiras.\nMatices, os sinalados, simplifican unha observancia crítica por parte da Asociación de Amigos do Románico da Comarca de Chantada, priorizando estas tres cuestións que reiteramos: correcta sinalización, accesos viábeis e iluminación interior. Sen aínda engadir, visitas guiadas e un libriño sobre a historia, a arquitectura e o simbolismo que transcende neste espacio.\nNestas prioridades, queremos remitirnos, en primeiro lugar, aos representantes da Igrexa aquí presentes, como propietaria deste templo para facer un esforzo que dignifique o noso pasado histórico. Un esforzo de coordinación con estamentos e institucións capaces de dar un xiro a esta situación da que falamos. Para que todos nós, nun tempo non lonxincuo, cambiemos a expresión coloquial de D. Quixote: Con la Iglesia hemos dado, querido Sancho. Por esta outra tamén coloquial: na Igrexa atopamos solucións para superar problemas que ten este mosteiro.\nPero non só a diocese debe resolver estes problemas, tamén a Xunta de Galicia, na que se ubica Patrimonio, ten responsabilidades no dicir e no facer, con relación ás cuestións que estamos plantexando. Sen dúbida a Deputación provincial, tamén ten moito que dicir e facer. O mesmo o Concello de Chantada. Neste caso, podemos dicir que o arquitecto do Concello, D. Juan García Pérez, con data de maio de 2012, realizou un estudio, titulado: Memoria valorada das obras de acondicionamento e sinalización da pista de acceso á igrexa de Sta. María de Pesqueiras. Coidamos que é un soporte fundamental e prioritario para apoiar este proxecto por parte das administracións mencionadas e por parte da institución eclesiástica.\nPor este motivo estamos hoxe aquí, nun acto onde o espírito e a materia se conxugan. Seguiremos realizando estes actos até que se normalice a situación do mosteiro de Pesqueiras. O noso deber é puntualizar temas para suxerir ás institucións que procedan, arranxar situacións extremas, como son os tres temas contemplados: sinalización, accesos viábeis e instalación de luz eléctrica.\nAutoridades eclesiásticas e civís, donas e señores moitas grazas por este encontro tan vivo como emotivo.


sentar verbo transitivo1 Poñer [alguén] nun lugar apoiado sobre as nádegas. Senta o neno na parte de atrás.2 Colocar [unha cousa] de xeito que quede firme, segura. Hai que sentar as cubas na bodega. SINÓNIMO asentar verbo intransitivo3 Pousar as nádegas sobre un sitio, descansando o peso do corpo sobre elas. Sentade por aí. O profesor sentou na cadeira.4 [Algo] resultar da maneira que se expresa. OBSERVACIÓNS: Seguido dos adverbios ben, mal, ou semellantes Séntache ben esa saia. SINÓNIMO quedar CONFRÓNTESE acaer, campar Non lle sentou ben o xantar. Sentouche mal o seu consello? verbo pronominal5 Pousar as nádegas sobre un sitio, descansando o peso do corpo sobre elas. Sentádevos no escano. FRASES E EXPRESIÓNS CON sentar Sentar (a) cabeza VÉXASE cabeza /pc/verbos/sentar.html


XUVENTUDES SOCIALISTAS DA GUARDA: CICLO LGTBI Queda #MoitoXFacer Transexualidade en menores\nCICLO LGTBI Queda #MoitoXFacer Transexualidade en menores\nAs Xuventudes Socialistas da Guarda darán comezo o próximo día 18 de setembro a un ciclo de charlas sobre o Colectivo LGTBI no Centro Cultural da Guarda. Esta primeira entrega comenzará ás 20.00h e tratará sobre como a sociedade ve a transexualidade nos menores. O acto, aberto a todos os que queiran achegarse, contará con tres ponentes principales, Estela Fernández, experta en igualdade, Xabier Constenla, membro do colectivo de pais e nais de menores transexuais e Fito Ferreiro, coordinador federal do Colectivo 7 Cores.\nO obxectivo deste ciclo é a participación activa do público nestes coloquio, ademáis de conmemorar os 10 anos dende a aprobación da Ley do Matrimonio Igualitario. As XSG-A Guarda buscan abrir na sociedade guardesa temas tabú agochados ás veces no noso día a día como son a transexualidade, a homofobia ou a discriminación laboral ainda presentes hoxe en día nos membros do colectivo LGTBI.\nEtiquetas: CICLOS, IGUALDADE, LGTBI, NOTA DE PRENSA


Nesta versión en galego, que comezou o 8 de marzo de 2003, xa temos 141 918 artigos.\nAínda que Clarke escribiu pouco, en parte polas súas ideas sobre o rol da muller compositora, a súa obra foi recoñecida pola súa mestría. A maioría das súas obras aínda non foron publicadas (ou foron publicadas recentemente), e foron esquecidas durante moito tempo despois de que deixara de compoñer. O estudo e o interese nas súas composicións reviviu en 1976. A Rebecca Clarke Society creouse no ano 2000 para promover o estudo e a interpretación da súa música.\nMiña terra galega é unha canción do grupo galego Siniestro Total, gravada e publicada en 1984. É unha versión da canción «Sweet Home Alabama» do grupo estadounidense Lynyrd Skynyrd, un dos favoritos dos membros de Siniestro Total. A letra, principalmente en lingua castelá agás o verso que lle dá nome, foi composta por Julián Hernández, por aquel entón batería do grupo. Como o resto dos temas de Menos mal que nos queda Portugal, a canción gravouse nos estudos Trak de Madrid, con Paco Trinidad como produtor, en setembro de 1984. Os arranxos foron do propio Hernández e do resto de compoñentes do grupo, Miguel Costas (guitarra e voz) e Alberto Torrado (baixo). «Miña terra galega» é un dos temas máis coñecidos do grupo e, segundo Julián Hernández, unha das cancións de Siniestro Total con máis repercusión, cualificada en diversas ocasións na prensa coma un himno.\n1871, morre Charles Babbage, matemático inglés e inventor (n. 1791).\nLume en Baiona pola vaga de incendios forestais de 2017 en Galicia\nSe tes imaxes dos lumes, súbeas a Wikimedia Commons!\nDe acordo as nosas estatísticas, temos un total de 79 604 contas de usuario rexistradas na Galipedia, e entre elas 255 estiveron activas durante o último mes. Todos os editores da Wikipedia son voluntarios, integrando unha comunidade colaborativa e coordinando os esforzos por medio de proxectos temáticos e diversos espazos de conversa.\nTraído desde "http://gl.wiki.hancel.net/w/index.php?title=Portada&oldid=3934229"


Vieiros: Galiza Hoxe - Beiras pide participación nos debates "e non só na votación"\nCara á asemblea nacional do BNG\nBeiras pide participación nos debates "e non só na votación"\nO Encontro Irmandiño nega a existencia dun pacto coa UPG e chama ás tres correntes a fixar "puntos mínimos de compromiso".\nRedacción - 18:15 04/05/2009\nTags: BNG Encontro Irmandiño Xosé Manuel Beiras\n"No caso de que todos queiramos pluralidade, participación da militancia, que os órganos sexan colexiados, que o BNG siga sendo unha fronte e non un partido disfrazado de fronte, entón si haberá coincidencias de base", analizou este luns en conferencia de prensa Xosé Manuel Beiras, líder do Encontro Irmandiño. Neste acto, Beiras negou a existencia dun pacto xa pechado coa Alternativa pola Unidade (APU), candidatura nucleada arredor da Unión do Povo Galego (UPG) e criticou a existencia de insinuacións nese sentido no contorno do nacionalismo. Con todo, o que encabezará a lista dos Irmandiños para a votación ao Consello Nacional, dixo estar a favor de conversas que debuxen as condicións dos pactos antes da elección do Consello, malia que os acordos se realicen a posteriori.\nDe paso, Beiras opinou que a corrente Máis BNG trata de "bipolarizar" o debate interno do BNG estabelecendo un eixo de "maiorías e minorías" arredor das dúas correntes, Máis BNG e APU, que maior porcentaxe de delegados apañou na votación cara á asemblea. "O Bloque é unha fronte onde non caben dinámicas de maiorías ou minorías", subliñou. Na súa opinión, as tres correntes deberan subscribir canto antes "uns puntos mínimos de compromiso" para que o Consello Nacional "reflicta a pluralidade da fronte". Ao respecto, remitiuse ao documento feito público a pasada semana polo Encontro Irmandiño cun guieiro de media ducia de "condicións para a negociación". Segundo Beiras, é posíbel fixar "piares" sobre "denominadores comúns" deixando que se perciban as diferenzas entre cada unha das listas.\n"Primeiro queremos saber como se expresa a militancia no plenario", engadiu Xosé Manuel Beiras, afirmando que os acordos han chegar coa configuración do Consello Nacional. Nese escenario, animou a militancia e delegados a participaren activamente no debate do relatorio político "e non só na votación dos órganos". "Porque os textos son as bases nas que se apoian os órganos", insistiu. Por último, considerou que o debate actual só se resolverá de dous xeitos posíbeis: se unha das listas obtén maioría, ou se se conseguen "acordos de integración sobre as bases de compromisos serios" unha vez que se coñeza o resultado da votación ao Consello Nacional.\nAs entrevistas en Vieiros cos primeiros en cada unha das principais listas ao Consello Nacional:\nGuillerme Vázquez: "Son partidario de que na nova dirección pese máis o colectivo e menos o individual"\nCarlos Aymerich: "A militancia hai que activala para algo máis que para poñer cartaces"\nXosé Manuel Beiras: "Hai que poñer ao día o proxecto político do nacionalismo"\nPoden ampliar nas webs de cada unha das principais correntes:\n'Máis BNG' rexeita os convites e chama a agardar pola voz da militancia o 10 de maio


O Entroido chegou á Biblioteca Infantil e Xuvenil. Bebencontro do 14 de febreiro: 0-12 meses – Salas Infantiles BIBLIOTECAS MUNICIPAIS DA CORUÑA\nO Entroido chegou á Biblioteca Infantil e Xuvenil. Bebencontro do 14 de febreiro: 0-12 meses\nO sábado pasado puidemos gozar dunha nova sesión dos Bebencontros na Biblioteca Infantil e Xuvenil xunto con Valeria González, Daniel, Jacobo, Lucas, Valeria Lema, Bárbara, Miguel e Claudia.\nAproveitando as datas, desta volta invitamos ó Señor Coc a que nos presentase as súas propostas para o Entroido, coloridas, moi coloridas, e descubrimos cos textos e as solapas como Os disfraces do Señor Coc dan lugar a historias disparatadas e divertidas.\nE ó mellor non o sabiades, pero ata atopamos na natureza eses animaliños que tamén parecen xogar a disfrazarse como A Varvo, esa vaca que pola noite “berrea”, ou O Ganejo, o gato que come cenorias.\nLa Varvo, de Guido Van Genechten\nLos disfraces del señor Coc, de Jo Lodge\nEl Ganejo, de Guido Van Genechten\nComo ben sabemos nas Bibliotecas municipais, o “diálogo” dos máis pequerrechos cos libros pasa polo xogo. Un xogo que a través da manipulación dos libros escollidos, as cancións e narracións, os nenos e nenas poden interactuar e desenvolver a súa percepción do entorno, do seu mundo.\nO desenvolvemento da percepción dos bebés irá pouco a pouco aumentando as súas habilidades. Cómo?\n– Mediante a sinalización dos obxectos, debuxos, cores e formas, incluíndo as negacións destas.\n– Mediante a localización: ao describir a ubicación dun obxecto ou persoas.\n– Dirixindo a atención cara unha imaxe concreta.\n– E mesmo contando (enumerando) os elementos que aparezan nas imaxes.\nUn seguiente paso na estimulación céntrase na análise selectiva, que ven dada, entre outras cousas, pola descrición de esceas (situacións, paisaxes) e das características de obxectos e personas (con conceptos coma a cor, tamaño, forma, cantidade, posición, etc.)\nE niso andivemos o sábado, en estimular, en percibir, en recoñer o mundo e crear lazos con el e, sobre todo, en disfrutar dos libros, das súas cores e historias, narradas e inventadas, e en familia, que é coma mellor se está.\nVémonos pronto, moi prontiño, e seguiremos a intentar que disfrutedes de todo o que atopamos agochado nos libros.\nMentres, xa sabedes, podedes recordar a sesión na galería das Bibliotecas en Flickr e aproveitar os Bebelotes que vos temos preparados para levarvos en calquer momento.\nVer todos os artigos de rebecanr\nFebreiro 20, 2015\nBebelotes, Bebencontros Infantil e Xuvenil\nactividades con bebés,bblotes,bebencontros,bebencuentros,bebeteca infantil e xuvenil,binfantil,color y musica,cuentos,cuentos con imágenes,el ganejo,estimulación,la varvo,Señor Coc\nReparto de entradas para os bebencontros do 21 de febreiro\nReparto de entradas para o bebencontro do 28 de febreiro na Biblioteca Infantil


Sursuncorda » 2012 » Maio\nArchivo de Maio, 2012\nSen IBI pola graza de Deus\nXoves, 31 de Maio, 2012\nSempre me preguntei onde irían parar as esmolas para as ánimas do purgatorio que se piden nas igrexas e se o ingreso se faría directamente nunha conta de Bankia. A caridade é unha virtude que fan súa todas as relixións, aínda que o concepto evolucionou cara a esa entelequia na que cabe todo o que boamente se pode facer polos desfavorecidos e que coñecemos por solidariedade. E solidariedade é precisamente o que se lle está pedindo a unha institución como a Igrexa Católica cando se lle recorda que hai outras institucións sen ánimo de lucro e que tamén aman o próximo como a si mesmo, que pagan relixiosamente impostos como o de bens inmobles. Aínda que o debate aberto pola esquerda resulta oportunista, logo de anos nos que desde o Goberno non moveu ficha, quizais chegou o momento de preguntarse se a exención de contribuír por un piso en La Castellana, aínda que sexa patrimonio de Deus, non é unha concesión que rompe as regras do xogo e máis ben o que intenta é evitar que uns contrariados bispos saquen ás rúas en manifestación ata esas necesitadas ánimas do purgatorio. O noso paisano Rouco Varela advirte de que os pobres aos que atenden serían os damnificados se facemos solidario o pago do IBI e se cadra sexa unha ameaza con fundamento, porque a curia seguro que non tería intención de asumir ningún recorte.\nTags: caridade, IBI, Igrexa, imposto, inmobles, Rouco Varela\nXoves, 24 de Maio, 2012\nDomingo, 20 de Maio, 2012\nNon é a candidata a canción cutre do verán do inefable Georgie Dann, tampouco unha nova marca de comida rápida, nin sequera un premio extraordinario da Once, aínda que a palabra corralito está en boca de todos aqueles que gardan nunha conta bancaria eses aforros detraídos ao goce do lecer ou á calidade de vida. Unha das máximas autoridades en economía, é dicir, un deses personaxes que os ricos moi ricos usan para distraer a atención sobre as súas auténticas intencións, acaba de pórlle data á nosa entrada en parada respiratoria: xuño. É máis, Paul Krugman, que é como se chama este polo de granxa, xa nos ve o vindeiro mes a españois e italianos facendo cola nos bancos tratando de sacar efectivo das contas para levarllo á caixa forte da señora Merkel. A verdade que logo de ler as reseñas sobre o seu artigo no New York Times case que me asustei, aínda que tras comprobar que no seu currículo este gurú atesoura un Premio Nobel xa quedei máis tranquilo ao recordar que tamén llo deron a xente como Forbes, Kissinger, Arafat ou Rabin. Pero aínda que a cousa pinta bastante mal e pesar de que o amo do curral leva seis meses actuando como un galo descabezado, a principal razón que desacredita a teoría deste economista estadounidense non é outra que a constatación de que, en xuño, a única preocupación de italianos e españois será a Eurocopa de fútbol.\nTags: corralito, España, Krugman, Merkel


Contacto | Previene de Fraternidad-Muprespa\nDende o presente formulario pode poñerse en contacto connosco e facernos chegar as súas consultas, suxestións ou información. Para iso deberá encher todos os campos obrigatorios (marcados con asterisco) que compoñen o formulario e aceptar a cláusula de protección de datos.\nPregámoslle que sexa especialmente preciso ao seleccionar o ámbito da comunicación, pois nos axudará a poder xestionar a súa comunicación con maior axilidade.\nSe desexa pode consultar unha lista de respostas a unha selección das preguntas formuladas por outros usuarios do noso servizo de consultas. Pode seleccionar as respostas en función do tipo de consulta nas nosas preguntas máis frecuentes.\nSe o desexa, pode consultar a listaxe de preguntas frecuentes que lle mostramos a continuación; en caso de que non atope resposta á súa pregunta, pódenos chamar o seguinte servizo de consulta telefónica:\n914 183 240\n(Servizo de atención telefónica: luns a venres de 9 a 19 horas.)\nDende o día 1 xullo ata o día 31 de agosto, ambos os dous inclusive, o horario de atención é de 8 a 16 horas.\n¿Que desexa realizar? *\nContactar con Fraternidad-MuprespaPropoñer suxestión ou melloraSolicitar información\n¿A qué ámbito fai referencia? *\nAsociación, cotizacións e primas\nAsociación con Fraternidad-Muprespa\nTarifa de primas de cotización\npor Prestacións Temporais (IT, risco durante o embarazo ou lactación, coidado de menor enfermo, cesamento de actividade, etc.)\npor Morte e Supervivencia\nParte de Enfermidade Profesional\nSolicitude de caixas de primeiros auxilios\nDelt@, Conta y e-Servicios\nUsuarios de acceso e Servizos da Oficina dixital\nPerfil do contratante - Licitacións públicas de Fraternidad-Muprespa\nPlan Actividades Educativas\nAsesoramento sobre a prevención\nPremio Escolástico Zaldivar\nBonificación por redución de sinistralidade\nRincón de la Salud - Caminando hacia el bienestar\nBoletín electrónico - infoPrevención.FM\nXeral (folletos e guías, memoria anual, trípticos, etc.)\nAgradecimiento y felicitaciones por el servicio recibido\nAspectos da Web - www.fraternidad.com\nLOPD e Regulamento xeral de protección de datos (RGPD)


“Malpica á ruína, da man de Portos de Galicia”. Antón Luaces – O Barbanza\n“Malpica á ruína, da man de Portos de Galicia”. Antón Luaces\nXaneiro 16, 2021 Redacción\nSen ningunha xustificación que acredite a decisión, Portos e Galicia -órgano público dependente da Consellería do Mar- ven de comunicar oficialmente o peche inmediato do vial que conecta ambas marxes da dársena portuaria desta localidade da Costa da Morte. Ao mesmo tempo prohíbe o acceso ás instalacións do porto de xeito permanente e irrevocable a todo tipo de vehículos. Son decisións que, a xuizo dos responsables da Confraría de Pescadoresm significarán un “duro golpe” para cantos proxectos de investimento e transportes de mercadorías da lonxa tiñamos deseñados”, por canto obriga a todo o transporte pesado que utiliza as devanditas instalacións para as que tamén se realizaran xa plans de futuro a levar a cabo de inmediato. “Todo se esfuma nun instante”, sinalan no pósito malpicán, por canto a totalidade de compradores que uqeren manter aquí a súa actividade van verse na pobriga de utilizar vehículos máis pequenos e lixeiros, feito que ocasiona grandes gastos que triplican os actuais. Obrigarán, amáis, ao desprazamento a outros portos mçais asequibles e rentables para a súa actividade económica.\nO pósito malpicán arrastra dende vai anos unha enorme débeda con Portos de Galicia: máis de 400.000 euros que, a día de hoxe, acadaron reducir ós 190.000 cumprindo cos prazos de pagamento acordados. continua a redución da débeda e aboar as taxas xeradas actuais en tempo e forma, amáis de estaren ao corrente de pagamento coas demáis administracións públicas.\nDende o ano 2014 e coa nova directiva, o pósito de Malpica ingrespu ás arcas de Portos de Galicia mediante taxas G.4e, CIS, E.2 e E.3 -e outrasrelativas ao porto local- perto dun millón de euros. A de Malpica é unha das poucas lonxas que incrementaron as vendas e desembarcaron produtos pesqueiros, malia a brusca caída de prezos xerada pola pandemia do coronavirus.\nAs medidas que impón agora Portos de Galicia traen graves perdas para o pósito, o mesmo que aos asociados e os compradores diariamente. No caso de alongarse no tempo esta situación-como semella vai acontecer- podería levar á perda das vendas do cerco por ser o de Malpica único porto de acceso polo que poden manobrar os trailer de gran tonelaxe.\nNo pósito pregúntanse polo motivo destas decisións e quen se vai facer cargodas importantísimas perdas económicas xeradas e os postos de traballo perdidos tanto a curto como a longo prazo, así como canto de vai dilatar no tempo atopar unha solución inmediata ao problema do citado vial para que non se produza a ruína e que fracase todo o futuro deseñado pola Confraría de Pescadores de Malpica, titular das instalcións máis rendibles da localidade, como poden ser a lonxa e a fábrica de xeo. Ninguén en Malpica se explica cómo a Xunta de Galicia pode asumir un golpe tan baixo a un pobo no que o partido que goberna Galicia dende vai tantos anos sempre tivo un importante caladoiro de votos.


SGO archivos - Cies.gal, Cultura e Natureza Atlántica\nPortada » SGO\nV Xornadas Ornitolóxicas: a conservación das aves galegas e os seus hábitats\nV Xornadas Ornitolóxicas: Conservación das aves galegas e os seus hábitats Chegan as V Xornadas Ornitolóxicas! este ano centradas no estado de conservación das aves galegas e os seus hábitats. As charlas terán lugar o venres 3 de marzo na nosa sede, o Castelo de Santa...\nIX Congreso Galego de Ornitoloxía. Efectos dos cambios ambientais e territoriais nas aves galegas\nIX Congreso Galego de Ornitoloxía. Efectos dos cambios ambientais e territoriais nas aves galegas Tan só quedan dúas semanas para a celebración do IX Congreso Galego de Ornitoloxía, que terá lugar en Pontevedra. Aínda estás a tempo de inscribirte a un prezo moi...


Vinte anos do Aquarium Finisterrae\nel abril 17, 2019 Publicado por hggtonloine\nO coruñés Aquarium Finisterrae cumprirá, o vindeiro 5 de xuño, vinte anos desde a súa inauguración e apertura ao público. Co gallo desta efeméride, que coincide co Día do Medio Ambiente, os Museos Científicos Coruñeses ofrecen dende xa unha mostra conmemorativa sobre as exposicións e actividades que se celebraron ao longo destas dúas décadas na Casa dos Peixes, espazo que recibiu máis de cinco millóns e medio de visitantes nestes anos.\nO concelleiro de Culturas, Deporte e Coñecemento, José Manuel Sande, o director dos Museos Científicos, Marcos Pérez Maldonado, e o director da Casa dos Peixes, Paco Franco, presentaron a exposición Aquarium Finisterrae: 1999-2019, unha iniciativa que, a través de 53 carteis correspondentes a outras tantas mostras temporais, dan conta da actividade producida no espazo municipal desde a súa inauguración.\nNa sala Isabel Castelo tamén estarán presentes os carteis das grandes producións interactivas que a sala Humboldt acolleu estes anos e que abranguen temáticas diversas, como o Mar Caribe, os cabaliños de mar, os cefalópodos, a acuicultura, a farmacoloxía vinculada ás especies mariñas ou a reprodución dos seres vivos acuáticos, Sexo azul, que se pode visitar na actualidade.\nDesde a súa inauguración --que coincidiu co 200ª aniversario da saída do porto da Coruña da expedición americana de Alexander von Humboldt--, o Aquarium Finisterrae produciu un total de 67 exposicións e recibiu máis de 5.550.000 visitas.\nA mostra Aquarium Finisterrae: 1999-2019 poderase visitar até o 30 de xuño, no seu horario habitual de apertura nestas datas, como é de 10.00 a 19.00 horas todos os días --o último acceso é unha hora antes do peche, as 18.00 horas--. Para máis información sobre as actividades vinculadas tanto ao Aquarium Finisterrae, coma á Casa das Ciencias ou Domus, pódese visitar o web www.coruna.gal/mc2.


Aviso legal – avelinodiaz.gal\nAs publicacións sobre Avelino Díaz están promovidas por Editora 3D1T0R4 con domicilio fiscal en Carreira do Conde 17, 3ª, 15701 Santiago de Compostela, España.\nAs publicacións sobre Avelino Díaz editados 3D1T0R4 poden adquirirse en liña a través de https://avelinodiaz.gal e nas seguintes librarías de Galicia:\nBurela – Espacio Lector Nobel\nFoz – Bahía\nLugo – Libraría Aguirre, Bilbios, La Voz de la Verdad, Librería Balmes, Lectocosmos, Librería Trama\nSantiago – Follas Novas, Numax, O Cruceiro, Galleica, Cronopios, Pedreira\nPontevedra – Librería Lao, Librería St. Pueblo, Librería Metáfora, Librería Escolma, Cronopios, Librería Paz, Espacio Lector Nobel\nRibadeo – López-Santo Santiago, Hijos de Vivín\nVigo – Martín Codax\nViveiro – Libros Porta da Vila\nTodos os pagos en https://avelinodiaz.gal procésanse en euros completando o formulario de pedido e elixindo un modo de pago: por tarxeta de crédito emregando a pasarela de Stripe ou Paypal, ou por transferencia bancaria SEPA. En caso de pago con tarxeta de crédito 3D1T0R4 recibe tan só os teus datos de contacto e un enderezo de envío como introducido no formulario. Podes consultar a política de privacidade de Stripe aquí e de Paypal aquí.\n3D1T0R4 realiza envíos nacionais e internacionais de todas as súas edicións. Todos os envíos realizaranse a través da empresa pública Correos cunha tarifa especial para evníos de libros.\nTodos os envíos de 3D1T0R4 están cubertos cunha garantía en caso de pérdida ou extravío por un valor igual ao importe total de venda. Se nun prazo orientativo de dúas semans non recibes o teu pedido envíanos un correo electrónico e iniciaremos os trámites de reclamación a Correos que sexan oportunos.\nEn 3D1T0R4 queremos que os libros cheguen ao seu destino en óptimas condicións, por iso poñeremos todo o coidado na súa embalaxe para que así sexa. Con todo, non podemos facernos responsables polos defectos que podía sufrir o contido do paquete durante o seu traxecto. Se o contido do paquete que recibes chega en mal estado, contacta con nós e tentaremos aclarar co servizo de Correos o acontecido e atopar unha solución satisfactoria.\nEn 3D1T0R4 desexamos que desfrutes e che guste o que recibes no teu correo. Se non é o caso envíanos un correo electrónico ao noso enderezo e aceptaremos de bo grado que nolo envíes de volta dentro dun prazo e 14 días e se está nas condicións orixinais. Unha vez que o recibamos procederemos a reemolsarche o importe da túa compra a exepción lóxica dos custos de envío.\nPara solicitar máis información, ou para calquera aclaración, non dubides en contactar con nós en calquer momento e tentaremos respostar o antes posible.\nTodos os prezos indicados na páxina web son finais e inclúen IVE. Os prezos de venda non inclúen taxas aduaneiras ou calquera outro imposto que poida ser aplicable nun país de destino que non perternza a UE.\nAo adquirir un libro a través da páxina web de https://avelinodiaz.gal só nos das acceso a un número limitado dos teus datos persoais: nome completo, correo electrónico e enderezo postal. Estes datos son imprescendibles para rematar de formalizar a compra e realizar o correspondente envío.\n3D1T0R4 manterá un rexistro privado deses datos que non compartirá nunca con terceiros e que tampouco emregará con fins comerciais. Isto quere dicir que non recibirás correos electrónicos de 3D1T0R4 anunciando promocións ou novas edicións.\nSe prefires non engadamos os teus datos ao noso rexistro, só tes que indicalo no momento da compra, ou despois, en calquera outro momento, enviando un correo electrónico, e procederemos de maneira inmediata a borralos na súa totalidade.\n© 2022 3D1T0R4